800 kinders in kinderhuiseAlbert Fritz, LUR vir maatskaplike ontwikkeling in die Wes-Kaap het Maandag gesȇ hy is besorg oor die toenemde getal kinders wat in kinderhuise geplaas moet word. Tussen Januarie en Meimaand is sowat 800 kinders uit hul ouers se sorg verwyder. “Iets is baie verkeerd met die manier waaop ons met gesins-, huishoudelike-, en seksuele geweld in gemeenskappe omgaan,” het Fritz gesȇ, berig EWN. Niresh Ramklaas, woordvoerder van Kaapstad se kinderwelsyn sȇ talle kinders word tydelik in sorg geplaas tot die situasie by die huis verbeter het. “Die vlakke van verwerping, mishandeling en verwaarlosing neem toe. Kragtens die Kinderwet moet ons kinders beskerm. Die kinderhof moet besluite in die belang van die kinders neem,” het Ramklaas gesȇ. Intussen beleef die provinsie ook hoë vlakke van kinders wat net op ‘n plek gelos word. ‘n Pasgebore babatjie is onlangs in ‘n puttoilet in George opgespoor. Die polisie is steeds op soek na sy ouers.